CELEX: 22014D0122
Language: mt
Date: 2014-06-27 00:00:00
Title: Deċiżjoni tal-Kumitat Konġunt taż-ŻEE Nru 122/2014 tas- 27 ta' Ġunju 2014 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE

27.11.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 342/17
               
            DEĊIŻJONI TAL-KUMITAT KONĠUNT TAŻ-ŻEE
      Nru 122/2014
      tas-27 ta' Ġunju 2014
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Id-Direttiva ta' Delega tal-Kummissjoni 2014/1/UE tat-18 ta' Ottubru 2013 li temenda, għal skopijiet ta' adattament għall-progress tekniku, l-Anness IV tad-Direttiva 2011/65/UE tal-Parlament Ewropew u tal-Kunsill fir-rigward ta' eżenzjoni għaċ-ċomb bħala element ta' liga għal berings u uċuħ li jittieklu fit-tagħmir mediku espost għar-radjazzjoni jonizzanti (1) għandha tiġi inkorporata fil-Ftehim ŻEE.
               
            
                  (2)
               
               
                  Id-Direttiva ta' Delega tal-Kummissjoni 2014/2/UE tat-18 ta' Ottubru 2013 li temenda, għal skopijiet ta' adattament għall-progress tekniku, l-Anness IV tad-Direttiva 2011/65/UE tal-Parlament Ewropew u tal-Kunsill fir-rigward ta' eżenzjoni għal kadmju fil-kisjiet tal-fosfru f'intensifikaturi tal-immaġni għal ritratti bir-raġġi X sal-31 ta' Diċembru 2019 u fil-parts ta' sostituzzjoni għas-sistemi tar-raġġi X imqiegħda fis-suq tal-UE qabel l-1 ta' Jannar 2020 (2) għandha tiġi inkorporata fil-Ftehim ŻEE.
               
            
                  (3)
               
               
                  Id-Direttiva ta' Delega tal-Kummissjoni 2014/3/UE tat-18 ta' Ottubru 2013 li temenda, għal skopijiet ta' adattament għall-progress tekniku, l-Anness IV tad-Direttiva 2011/65/UE tal-Parlament Ewropew u tal-Kunsill fir-rigward ta' eżenzjoni għall-aċetat taċ-ċomb għall-użu bħala markatur fil-head-frames stereotattiċi għall-użu fis-CT (Computed Tomography) u fl-MRI u fis-sistemi ta' pożizzjonament għat-tagħmir tat-terapija bir-raġġi gamma u t-terapija bil-partikoli (3) għandha tiġi inkorporata fil-Ftehim ŻEE.
               
            
                  (4)
               
               
                  Id-Direttiva ta' Delega tal-Kummissjoni 2014/4/UE tat-18 ta' Ottubru 2013 li temenda, għal skopijiet ta' adattament għall-progress tekniku, l-Anness IV tad-Direttiva 2011/65/UE tal-Parlament Ewropew u tal-Kunsill fir-rigward ta' eżenzjoni għal ċomb li jippermetti konnessjonijiet ermetiċi bejn l-aluminju u l-azzar fl-intensifikaturi tal-immaġnijiet tar-raġġi X (4) għandha tiġi inkorporata fil-Ftehim ŻEE.
               
            
                  (5)
               
               
                  Id-Direttiva ta' Delega tal-Kummissjoni 2014/5/UE tat-18 ta' Ottubru 2013 li temenda, għal skopijiet ta' adattament għall-progress tekniku, l-Anness IV tad-Direttiva 2011/65/UE tal-Parlament Ewropew u tal-Kunsill fir-rigward ta' eżenzjoni għal ċomb fl-istann ta' unitajiet ta' ċirkwit stampati, kisjiet tat-terminazzjoni tal-komponenti elettriċi u elettroniċi u kisjiet tal-unitajiet ta' ċirkwit stampati, stann għall-wajers u l-kejbils ta' konnessjoni, stann għall-konnessjoni ta' transdjusers u sensers reżistenti għall-użu f'temperaturi inqas minn – 20 °C f'kundizzjonijiet normali ta' tħaddim u ħżin (5) għandha tiġi inkorporata fil-Ftehim ŻEE.
               
            
                  (6)
               
               
                  Id-Direttiva ta' Delega tal-Kummissjoni 2014/6/UE tat-18 ta' Ottubru 2013 li temenda, għal skopijiet ta' adattament għall-progress tekniku, l-Anness IV tad-Direttiva 2011/65/UE tal-Parlament Ewropew u tal-Kunsill fir-rigward ta' eżenzjoni għal ċomb fil-kisi tal-uċuħ tas-sistemi tal-konnetturi bil-pinnijiet li jirrikjedu konnetturi mhux manjetiċi reżistenti għall-użu f'temperaturi inqas minn – 20 °C f'kundizzjonijiet normali ta' tħaddim u ħżin (6) għandha tiġi inkorporata fil-Ftehim ŻEE.
               
            
                  (7)
               
               
                  Id-Direttiva ta' Delega tal-Kummissjoni 2014/7/UE tat-18 ta' Ottubru 2013 li temenda għal skopijiet ta' adattament għall-progress tekniku, l-Anness IV tad-Direttiva 2011/65/UE tal-Parlament Ewropew u tal-Kunsill fir-rigward ta' eżenzjoni għal ċomb fl-istann, il-kisjiet tat-terminazzjoni tal-komponenti elettriċi u elettroniċi u kisjiet tal-unitajiet ta' ċirkwit stampati, il-konnessjonijiet tal-wajers elettriċi, lqugħ u konnetturi magħluqa li jintużaw a) f'kampi manjetiċi fl-isfera ta' raġġ ta' 1 m madwar l-isoċentru tal-kalamita fit-tagħmir mediku tal-produzzjoni tal-immaġni bir-reżonanza manjetika, inkluż il-monitors tal-pazjenti mfasslin biex jintużaw f'din l-isfera, jew b) fil-kampi manjetiċi inqas minn 1 m distanza mill-uċuħ esterni tal-kalamiti ċiklotroniċi, il-kalamiti għat-trasport tar-raġġi jew għall-kontroll tad-direzzjoni tar-raġġi applikati għat-terapija tal-partikoli (7) għandha tiġi inkorporata fil-Ftehim ŻEE.
               
            
                  (8)
               
               
                  Id-Direttiva ta' Delega tal-Kummissjoni 2014/8/UE tat-18 ta' Ottubru 2013 li temenda, għal skopijiet ta' adattament għall-progress tekniku, l-Anness IV tad-Direttiva 2011/65/UE tal-Parlament Ewropew u tal-Kunsill fir-rigward ta' eżenzjoni għal ċomb fl-istann għall-immuntar tad-ditekters diġitali tat-tellurur tal-kadmju u tat-tellurur tal-kadmju u ż-żingu mal-bordijiet taċ-ċirkwit stampati (8) għandha tiġi inkorporata fil-Ftehim ŻEE.
               
            
                  (9)
               
               
                  Id-Direttiva ta' Delega tal-Kummissjoni 2014/9/UE tat-18 ta' Ottubru 2013 li temenda, għal skopijiet ta' adattament għall-progress tekniku, l-Anness IV tad-Direttiva 2011/65/UE tal-Parlament Ewropew u tal-Kunsill fir-rigward ta' eżenzjoni għal ċomb u kadmju fir-rabtiet metalliċi li joħolqu ċirkuwiti manjetiċi superkonduttivi fid-ditekters MRI, SQUID, NMR (Nuclear Magnetic Resonance) jew FTMS (Fourier Transform Mass Spectrometer) (9) għandha tiġi inkorporata fil-Ftehim ŻEE.
               
            
                  (10)
               
               
                  Id-Direttiva ta' Delega tal-Kummissjoni 2014/10/UE tat-18 ta' Ottubru 2013 li temenda, għal skopijiet ta' adattament għall-progress tekniku, l-Anness IV tad-Direttiva 2011/65/UE tal-Parlament Ewropew u tal-Kunsill fir-rigward ta' eżenzjoni għal ċomb fil-ligi, bħala superkunduttur jew kunduttur termali, użat fil-cold heads tar-refriġeraturi krijoġeniċi u/jew fis-sondi kesħin imkessħin b'mod krijoġeniku u/jew fis-sistemi ta' rbit ekwipotenzjali mkessħin b'mod krijoġeniku, f'tagħmir mediku (kategorija 8) u/jew fi strumenti industrijali ta' monitoraġġ u kontroll (10) għandha tiġi inkorporata fil-Ftehim ŻEE.
               
            
                  (11)
               
               
                  Id-Direttiva ta' Delega tal-Kummissjoni 2014/11/UE tat-18 ta' Ottubru 2013 li temenda, għal skopijiet ta' adattament għall-progress tekniku, l-Anness IV tad-Direttiva 2011/65/UE tal-Parlament Ewropew u tal-Kunsill fir-rigward ta' eżenzjoni għal kromju eżavalenti fid-dispensaturi tal-alkali għall-ħolqien tal-fotokatodi fl-intensifikaturi tal-immaġnijiet bir-raġġi X sal-31 ta' Diċembru 2019 u fil-parts ta' sostituzzjoni għas-sistemi tar-raġġi X imqiegħda fis-suq tal-UE qabel l-1 ta' Jannar 2020 (11) għandha tiġi inkorporata fil-Ftehim ŻEE.
               
            
                  (12)
               
               
                  Id-Direttiva ta' Delega tal-Kummissjoni 2014/12/UE tat-18 ta' Ottubru 2013 li temenda, għal skopijiet ta' adattament għall-progress tekniku, l-Anness IV tad-Direttiva 2011/65/UE tal-Parlament Ewropew u tal-Kunsill fir-rigward ta' eżenzjoni għal ċomb fi stann fuq bordijiet ta' ċirkwiti stampati tad-ditekters u l-unitajiet tal-akkwist tad-dejta għal Tomografi tal-Emissjoni tal-Pożitroni li jkunu integrati f'tagħmir tar-Ritratti bir-Reżonanza Manjetika (12) għandha tiġi inkorporata fil-Ftehim ŻEE.
               
            
                  (13)
               
               
                  Id-Direttiva ta' Delega tal-Kummissjoni 2014/13/UE tat-18 ta' Ottubru 2013 li temenda, għal skopijiet ta' adattament għall-progress tekniku, l-Anness IV tad-Direttiva 2011/65/UE tal-Parlament Ewropew u tal-Kunsill fir-rigward ta' eżenzjoni għal ċomb fi stann fuq bordijiet taċ-ċirkwiti stampati popolati użati f'tagħmir mediku mobbli tal-klassi IIa u IIb tad-Direttiva 93/42/KEE minbarra d-difibrillaturi tal-emerġenza li jinġarru fl-idejn (13) għandha tiġi inkorporata fil-Ftehim ŻEE.
               
            
                  (14)
               
               
                  Id-Direttiva ta' Delega tal-Kummissjoni 2014/14/UE tat-18 ta' Ottubru 2013 li temenda, għal skopijiet ta' adattament għall-progress tekniku, l-Anness III tad-Direttiva 2011/65/UE tal-Parlament Ewropew u tal-Kunsill fir-rigward ta' eżenzjoni għal 3,5 mg ta' merkurju għal kull bozza f'bozoz fluworexxenti kompatti b'kappa waħda għal skopijiet ta' illuminazzjoni ġenerali < 30 W b'ħajja ta' 20 000 siegħa jew iktar (14) għandha tiġi inkorporata fil-Ftehim ŻEE.
               
            
                  (15)
               
               
                  Id-Direttiva ta' Delega tal-Kummissjoni 2014/15/UE tat-18 ta' Ottubru 2013 li temenda, għal skopijiet ta' adattament għall-progress tekniku, l-Anness IV tad-Direttiva 2011/65/UE tal-Parlament Ewropew u tal-Kunsill fir-rigward ta' eżenzjoni għal ċomb, kadmju u kromju eżavalenti fil-parts ta' sostituzzjoni użati mill-ġdid, irkuprati minn tagħmir mediku mqiegħed fis-suq qabel it-22 ta' Lulju 2014 u użat f'tagħmir tal-kategorija 8 mqiegħed fis-suq qabel it-22 ta' Lulju 2021, bil-kundizzjoni li dan l-użu mill-ġdid iseħħ f'sistemi ta' rkupru bejn negozji b'ċiklu magħluq u verifikabbli, u li l-użu mill-ġdid tal-partijiet jiġi nnotifikat lill-konsumatur (15) għandha tiġi inkorporata fil-Ftehim ŻEE.
               
            
                  (16)
               
               
                  Id-Direttiva ta' Delega tal-Kummissjoni 2014/16/UE tat-18 ta' Ottubru 2013 li temenda, għal skopijiet ta' adattament għall-progress tekniku, l-Anness IV tad-Direttiva 2011/65/UE tal-Parlament Ewropew u tal-Kunsill fir-rigward ta' eżenzjoni għal ċomb bħala attivatur fit-trab fluworexxenti tal-bozoz bi skariku elettriku meta jintużaw għal bozoz tal-fotofereżi extrakorporea li fihom il-fosfori BSP (BaSi 2 O 5:Pb) (16) għandha tiġi inkorporata fil-Ftehim ŻEE.
               
            
                  (17)
               
               
                  Għalhekk, l-Anness II tal-Ftehim ŻEE għandu jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      L-inċiżi li ġejjin huma miżjuda mal-punt 12q (id-Direttiva 2011/65/UE tal-Parlament Ewropew u tal-Kunsill) tal-Kapitolu XV tal-Anness II mal-Ftehim ŻEE:
      
                  “—
               
               
                  
                     32014 L 0001: Id-Direttiva ta' Delega tal-Kummissjoni 2014/1/UE tat-18 ta' Ottubru 2013 (ĠU L 4, 9.1.2014, p. 45),
               
            
                  —
               
               
                  
                     32014 L 0002: Id-Direttiva ta' Delega tal-Kummissjoni 2014/2/UE tat-18 ta' Ottubru 2013 (ĠU L 4, 9.1.2014, p. 47),
               
            
                  —
               
               
                  
                     32014 L 0003: Id-Direttiva ta' Delega tal-Kummissjoni 2014/3/UE tat-18 ta' Ottubru 2013 (ĠU L 4, 9.1.2014, p. 49),
               
            
                  —
               
               
                  
                     32014 L 0004: Id-Direttiva ta' Delega tal-Kummissjoni 2014/4/UE tat-18 ta' Ottubru 2013 (ĠU L 4, 9.1.2014, p. 51),
               
            
                  —
               
               
                  
                     32014 L 0005: Id-Direttiva ta' Delega tal-Kummissjoni 2014/5/UE tat-18 ta' Ottubru 2013 (ĠU L 4, 9.1.2014, p. 53),
               
            
                  —
               
               
                  
                     32014 L 0006: Id-Direttiva ta' Delega tal-Kummissjoni 2014/6/UE tat-18 ta' Ottubru 2013 (ĠU L 4, 9.1.2014, p. 55),
               
            
                  —
               
               
                  
                     32014 L 0007: Id-Direttiva ta' Delega tal-Kummissjoni 2014/7/UE tat-18 ta' Ottubru 2013 (ĠU L 4, 9.1.2014, p. 57),
               
            
                  —
               
               
                  
                     32014 L 0008: Id-Direttiva ta' Delega tal-Kummissjoni 2014/8/UE tat-18 ta' Ottubru 2013 (ĠU L 4, 9.1.2014, p. 59),
               
            
                  —
               
               
                  
                     32014 L 0009: Id-Direttiva ta' Delega tal-Kummissjoni 2014/9/UE tat-18 ta' Ottubru 2013 (ĠU L 4, 9.1.2014, p. 61),
               
            
                  —
               
               
                  
                     32014 L 0010: Id-Direttiva ta' Delega tal-Kummissjoni 2014/10/UE tat-18 ta' Ottubru 2013 (ĠU L 4, 9.1.2014, p. 63),
               
            
                  —
               
               
                  
                     32014 L 0011: Id-Direttiva ta' Delega tal-Kummissjoni 2014/11/UE tat-18 ta' Ottubru 2013 (ĠU L 4, 9.1.2014, p. 65),
               
            
                  —
               
               
                  
                     32014 L 0012: Id-Direttiva ta' Delega tal-Kummissjoni 2014/12/UE tat-18 ta' Ottubru 2013 (ĠU L 4, 9.1.2014, p. 67),
               
            
                  —
               
               
                  
                     32014 L 0013: Id-Direttiva ta' Delega tal-Kummissjoni 2014/13/UE tat-18 ta' Ottubru 2013 (ĠU L 4, 9.1.2014, p. 69),
               
            
                  —
               
               
                  
                     32014 L 0014: Id-Direttiva ta' Delega tal-Kummissjoni 2014/14/UE tat-18 ta' Ottubru 2013 (ĠU L 4, 9.1.2014, p. 71),
               
            
                  —
               
               
                  
                     32014 L 0015: Id-Direttiva ta' Delega tal-Kummissjoni 2014/15/UE tat-18 ta' Ottubru 2013 (ĠU L 4, 9.1.2014, p. 73),
               
            
                  —
               
               
                  
                     32014 L 0016: Id-Direttiva ta' Delega tal-Kummissjoni 2014/16/UE tat-18 ta' Ottubru 2013 (ĠU L 4, 9.1.2014, p. 75).”
               
            Artikolu 2
      It-testi tad-Direttivi ta' Delega 2014/1/UE, 2014/2/UE, 2014/3/UE, 2014/4/UE, 2014/5/UE, 2014/6/UE, 2014/7/UE, 2014/8/UE, 2014/9/UE, 2014/10/UE, 2014/11/UE, 2014/12/UE, 2014/13/UE, 2014/14/UE, 2014/15/UE u 2014/16/UE bil-lingwa Islandiża u dik Norveġiża, li għandhom jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fit-28 ta' Ġunju 2014, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 4
      Din id-Deċiżjoni tiġi ppubblikata fit-Taqsima taż-ŻEE ta', u fis-Suppliment taż-ŻEE għal, Il-Ġurnal Uffiċjali tal-Unjoni Ewropea.
      
         Magħmul fi Brussell, is-27 ta' Ġunju 2014.
         
            
               Għall-Kumitat Konġunt taż-ŻEE
            
            
               Il-President
            
            Gianluca GRIPPA
         
      
      
         (1)  ĠU L 4, 9.1.2014, p. 45.
      
         (2)  ĠU L 4, 9.1.2014, p. 47.
      
         (3)  ĠU L 4, 9.1.2014, p. 49.
      
         (4)  ĠU L 4, 9.1.2014, p. 51.
      
         (5)  ĠU L 4, 9.1.2014, p. 53.
      
         (6)  ĠU L 4, 9.1.2014, p. 55.
      
         (7)  ĠU L 4, 9.1.2014, p. 57.
      
         (8)  ĠU L 4, 9.1.2014, p. 59.
      
         (9)  ĠU L 4, 9.1.2014, p. 61.
      
         (10)  ĠU L 4, 9.1.2014, p. 63.
      
         (11)  ĠU L 4, 9.1.2014, p. 65.
      
         (12)  ĠU L 4, 9.1.2014, p. 67.
      
         (13)  ĠU L 4, 9.1.2014, p. 69.
      
         (14)  ĠU L 4, 9.1.2014, p. 71.
      
         (15)  ĠU L 4, 9.1.2014, p. 73.
      
         (16)  ĠU L 4, 9.1.2014, p. 75.
      
         (*)  Mhumiex indikati rekwiżiti kostituzzjonali.